S-332/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 30. apríl 2012 á hendur A, kt. 000000-0000, […] og B, kt. 000000-0000, […] fyrir eftirtalin hegningar-, fíkniefna- og umferðarlagabrot:

I.

Gegn ákærðu báðum:

fyrir þjófnað, með því að hafa fimmtudaginn 7. júlí 2011, í les- og vinnuaðstöðu bókasafns Kópavogs, Hamraborg 6A, Kópavogi, stolið fartölvu af gerðinni Fujitsu Siemens Amilo 2530, að verðmæti kr. 80.000.

(M. 007-2011-41902)

Telst brot þetta varða við 244. gr. almennra hegningarlaga nr. 19/1940.

fyrir þjófnað, með því að hafa, aðfaranótt þriðjudagsins 27. desember 2011, í auðgunarskyni brotist inn í Nýja kökuhúsið, Auðbrekku 2 í Kópavogi, með því að brjóta rúðu á framhlið hússins með klaufhamri, þannig að ákærðu komust inn til þess að stela þaðan peningum úr sjóðsvél, en hún reyndist tóm.

(M. 007-2011-75332)

Telst brot þetta varða við 244. gr. almennra hegningarlaga nr. 19/1940.

II.

Gegn ákærða A:

fyrir gripdeild, með því að hafa þriðjudaginn 14. júní 2011, í félagi við […], í verslun BT og Griffils, Skeifunni 11 í Reykjavík, stolið Playstation 3 leikjatölvu, stýri fyrir leikjatölvu, útvarpssendi og skeggsnyrti af gerðinni Remington, samtals að verðmæti 108.296 krónur, með því að hlaupa með munina út úr versluninni án þess að greiða fyrir þá.

(M. 007-2011-36728)

Telst brot þetta varða við 245. gr. almennra hegningarlaga nr. 19/1940.

fyrir þjófnað, með því að hafa föstudaginn 12. ágúst 2011, í verslun Intersport, Skógarlind 2, Kópavogi, stolið Adidas peysu, að verðmæti kr. 14.990.

(M. 007-2011-50034)

Telst brot þetta varða við 244. gr. almennra hegningarlaga nr. 19/1940.

fyrir þjófnað, með því að hafa sunnudaginn 14. ágúst 2011, í verslun Intersport, Bíldshöfða 20, Reykjavík, stolið Adidas peysu, að verðmæti kr. 14.990.

(M. 007-2011-49407)

Telst brot þetta varða við 244. gr. almennra hegningarlaga nr. 19/1940.

III.

Gegn ákærða B:

6. fyrir hlutdeild í þjófnaði með því að hafa, í auðgunarskyni að kvöldi mánudagsins 11. júlí 2011 að Auðbrekku 32, Kópavogi, brotist inn í læsta geymslu í íbúðinni og hvatt félaga sinn til þess að stela 15.000 kr. úr peningakassa sem þar var.

(M. 007-2011-42728)

Telst brot þetta varða við 244. gr., sbr. 22. gr. almennra hegningarlaga, nr. 19/1940.

7. fyrir umferðarlagabrot, með því að hafa sunnudaginn 13. nóvember 2011 ekið bifreiðinni PP-283, án gildra ökuréttinda suður Fríkirkjuveg að gatnamótum Sóleyjargötu og Skothúsvegar í Reykjavík, þar sem lögregla stöðvaði aksturinn.

(M. 007-2011-70422)

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

8. fyrir umferðarlagabrot, með því að hafa þriðjudaginn 15. nóvember 2011 ekið bifreiðinni YI-653, án gildra ökuréttinda eftir Digranesvegi til austurs að Dalvegi í Kópavogi, þar sem lögregla stöðvaði aksturinn framan við lögreglustöðina.

(M. 007-2011-67873)

Telst þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

9. fyrir hylmingu, með því að hafa að kvöldi miðvikudagsins 18. janúar 2012, í verslun 10/11, Arnarbakka, Reykjavík, tekið við smámynt að óþekktu verðmæti úr höndum […], sem ákærða var ljóst að hafði stolið úr safnkassa strætisvagns nr. 52 fyrr um kvöldið og þannig stuðlað að því að hann héldi ávinningi þeim sem hann hafði aflað sér með ólögmætum hætti.

(M. 007-2012-3141)

Telst brot þetta varða við 1. mgr. 254. gr. almennra hegningarlaga nr. 19/1940.

10. fyrir þjófnað, með því að hafa að kvöldi föstudagsins 30. desember 2011 í félagi við […], í auðgunarskyni brotist inn í vinnuskúr á vegum fyrirtækisins Bygg sem staðsettur var við Lund, Kópavogi, með því að spenna upp glugga á skúrnum þannig að ákærði gat opnað gluggann og stolið þaðan tveimur öryggismyndavélum, að óþekktu verðmæti.

(M. 007-2011-75971)

Telst brot þetta varða við 244. gr. almennra hegningarlaga nr. 19/1940.

11. fyrir þjófnað, með því að hafa á sama tíma og greinir í ákærulið 10 í félagi við […], í auðgunarskyni brotist inn í annan vinnuskúr á vegum fyrirtækisins Bygg sem staðsettur var við Lund, Kópavogi, með því að brjóta rúðu á skúrnum þannig að ákærði gat opnað gluggann og komist inn, rótað þar í hirslum og spennt þar upp skrifborðsskúffu og stolið þaðan þremur lyklum að verkfæragámum Bygg, samtals að verðmæti kr. 45.000-60.000.

(M. 007-2011-75971)

Telst brot þetta varða við 244. gr. almennra hegningarlaga nr. 19/1940.

12. Fyrir tilraun til þjófnaðar, með því að hafa aðfaranótt laugardagsins 31. desember 2011 í félagi við […], í auðgunarskyni, brotist inn í Snælandsskóla, Kópavogi, með því að brjóta rúðu í glugga á skólastofu með felgulykli en farið af vettvangi þegar öryggiskerfið fór í gang.

(M. 007-2011-75922)

Telst þetta varða við 244. gr., sbr. 20. gr. almennra hegningarlaga nr. 19/1940.

13. fyrir þjófnað, með því að hafa aðfaranótt laugardagsins 31. desember 2011 í félagi við […], í auðgunarskyni brotist inn í veitingahúsið Mae-Ya-Suckho Thai, Hamraborg 11, Kópavogi, með því að brjóta rúðu á framhlið veitingahússins og stolið þaðan ótilteknu magni af áfengi að óþekktu verðmæti og kr. 14.000 úr sjóðsvél.

(M. 007-2011-75939)

Telst brot þetta varða við 244. gr. almennra hegningarlaga nr. 19/1940.

14. fyrir fíkniefnalagabrot, með því að hafa aðfaranótt laugardagsins 31. desember 2011 í herbergi ákærða, Álfhólsvegi 15A, Kópavogi, haft í vörslum sínum 0,59 g af maríhúana, sem lögregla fann við húsleit.

(M. 007-2011-75939)

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærðu verði dæmdir til refsingar og til greiðslu alls sakarkostnaðar.

Jafnframt er þess krafist að gerð verði upptæk ofangreind 0,59 g af maríhúana sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Þá gerir P-kk-nf M-kk-nf, f.h. Byko, kt. 000000-0000, vegna ákæruliðar II.3, kröfu um að ákærða A, kt. 000000-0000, verði gert að greiða skaðabætur að fjárhæð kr. 14.990, auk vaxta samkvæmt 8. gr. laga um vexti og verðtryggingu nr. 38/2001, frá 12. ágúst 2011 til 16. ágúst 2011, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá 16. ágúst 2011 til greiðsludags.

Í þinghaldi þann 31. maí sl. var ákæra í máli nr. S- 513/2012 á hendur B tekin fyrir í dóminum og málið sameinað þessu máli en í þeirri ákæru er B sakaður um þjófnað, með því að hafa, aðfaranótt miðvikudagsins 23. mars 2012, í félagi við […] og í auðgunarskyni brotist inn í Hlöllabáta, Lóuhólum 6 í Reykjavík, með því að brjóta rúðu í rennihurð veitingastaðarins, þannig að ákærði komst inn til þess að stela þaðan LG flatsjónvarpstæki, að verðmæti kr. 200.000.

(M. 007-2012-15944)

Telst brot þetta varða við 244. gr. almennra hegningarlaga nr. 19/1940. Sækjandi féll frá sakargiftum áhendur B sem getið er í lið 3-6 og 3-9 í fyrri ákærunni. Einkaréttarkröfu Byko sem sett er fram í fyrri ákærunni verður vísað frá dómi en í þinghaldi 31. maí var þing ekki sótt af hálfu bótakrefjanda þrátt fyrir boðun.

Þess er krafist að ákærðu verði dæmdir til refsingar og til greiðslu alls sakarkostnaðar.

Ákærðu krefjast vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti er vísað til ákæru.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að þeir eru sekir um þá háttsemi sem þeim er gefin að sök og eru brot þeirra rétt heimfærð til refsiákvæðis í ákærum. Engar óskir hafa komið fram um að fram fari aðalmeðferð í málinu.

Ákærði A er fæddur […] 1995 og hefur ekki áður sætt refsingum og er refsing hans hæfilega ákveðin fangelsi í 3 mánuði. Með vísan til hreinskilnislegrar játningar og ungs aldurs þykir rétt að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði B er fæddur […] 1995 fékk skilorðsbundna ákærufrestun vegna þjófnaðar þann 19. október 2010 þá 15 ára gamall. Er refsing ákærða hæfilega ákveðin fangelsi í 2 mánuði. Með vísan til hreinskilnislegrar játningar og ungs aldurs þykir rétt að fresta fullnustu refsingarinnar og skal hún niður falla að liðnum tveimur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þá verða ákærðu dæmdir til þess að greiða sem sakarkostnað málsvarnarlaun skipaðra verjenda sinna, eins og segir í dómsorði. Þá skulu ákærðu sæta upptöku á fíkniefni eins og greinir í dómsorði

Af hálfu ákæruvaldsins sótti málið A-kvk-nf L-kvk-nf G-kvk-nf fulltrúi lögreglustjórans á höfuðborgarsvæðinu.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, A, sæti fangelsi í 3 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, B, sæti fangelsi í 2 mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærðu sæti upptöku á 0,59 g af maríhúana.

Ákærði A greiði verjanda sínum B-kk-þgf H-kk-þgf hrl. 75.300 krónur í málsvarnarlaun að meðtöldum virðisaukaskatti.

Ákærði B greiði verjanda sínum B-kk-þgf H-kk-þgf E-kk-þgf hdl. 75.300 krónur í málsvarnarlaun að meðtöldum virðisaukaskatti.

Einkaréttarkröfu Byko er vísað frá dómi.

S-kk-nf S-kk-nf